EXIM BANK สนับสนุนคอนสแตนท์ เอนเนอร์จี กรุ๊ป 155 ล้านบาท ติดตั้งระบบ Solar Rooftop
EXIM BANK สนับสนุนคอนสแตนท์ เอนเนอร์จี กรุ๊ป 155 ล้านบาท ติดตั้งระบบ Solar Rooftop ขยายธุรกิจพลังงานสะอาด ช่วยลดปัญหาโลกร้อนและต้นทุนด้านสาธารณูปโภคให้แก่คู่ค้า
18 เม.ย. 2565

ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) และนายแฟรงค์ เบอร์นาร์ด คอนสแตนท์ ประธานเจ้าหน้าที่บริหาร คอนสแตนท์ เอนเนอร์จี กรุ๊ป ลงนามในสัญญาสนับสนุนทางการเงินของ EXIM BANK จำนวนรวม 155 ล้านบาทให้แก่บริษัท โซล่าร์ รูฟท็อป ซีอี 7 จำกัด ในเครือคอนแสตนท์ เอ็นเนอร์จี กรุ๊ป เพื่อสนับสนุนการลงทุนติดตั้งระบบผลิตไฟฟ้าจากพลังงานแสงอาทิตย์บนหลังคา (Solar Rooftop) กำลังการผลิต 11.08 เมกะวัตต์ สำหรับจำหน่ายไฟฟ้าให้แก่บริษัทเอกชนต่อไป ณ EXIM BANK สำนักงานใหญ่ เมื่อวันที่ 18 เมษายน 2565กรรมการผู้จัดการ EXIM BANK กล่าวว่า จากการที่ EXIM BANK มุ่งดำเนินภารกิจ “ซ่อม สร้าง เสริมและสานพลัง” การพัฒนาประเทศ การสนับสนุนทางการเงินให้แก่คอนสแตนท์ เอนเนอร์จี กรุ๊ปในครั้งนี้นับเป็นส่วนหนึ่งของส่งเสริมการลงทุนในธุรกิจพลังงานสะอาด ขับเคลื่อนการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy) ตามเป้าหมายของ EXIM BANK ที่จะขยายสินเชื่อให้แก่ธุรกิจ BCG เป็นเม็ดเงินถึง 100,000 ล้านบาทภายในปี 2570 เพื่อร่วมกับประชาคมโลกในการลดการปล่อยก๊าซเรือนกระจก บรรเทาปัญหาภาวะโลกร้อนและการเปลี่ยนแปลงทางสภาพภูมิอากาศ เป็นส่วนหนึ่งของการพัฒนาอย่างยั่งยืนในระดับองค์กรธุรกิจ ประเทศชาติ และประชาคมโลกทั้งนี้ คอนสแตนท์ เอนเนอร์จี กรุ๊ป รับบริหารจัดการธุรกิจพลังงานสะอาด รวมถึงพัฒนาแหล่งเก็บไฟฟ้าจากพลังงานสะอาดให้แก่บริษัทคู่ค้าอย่างครบวงจร ตั้งแต่การออกแบบระบบ จัดหาแหล่งเงินทุน ก่อสร้าง และบริหารจัดการโครงการอุตสาหกรรมทั้งขนาดกลาง ขนาดใหญ่ และอุตสาหกรรมเชิงพาณิชย์ ช่วยลดต้นทุนและภาระของบริษัทคู่ค้าในการพัฒนาระบบสาธารณูปโภคและยกระดับธุรกิจสู่มาตรฐานสากล